Document ID: 32015D0432

ROZHODNUTIE RADY (SZBP) 2015/432
z 13. marca 2015,
ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
RADA EURÓPSKEJ ÚNIE,
so zreteľom na Zmluvu o Európskej únii, a najmä na jej článok 29,
keďže:
(1)
Rada 17. marca 2014 prijala rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (1).
(2)
Rada 8. septembra 2014 prijala rozhodnutie 2014/658/SZBP (2), ktorým sa uvedené opatrenia obnovujú na ďalších šesť mesiacov.
(3)
Rada pre zahraničné veci 29. januára 2015 súhlasila s tým, že opatrenia by sa mali obnoviť. Rada preskúmala jednotlivé označenia. Záznamy o päťdesiatich osobách by sa mali zmeniť a záznam o jednej zosnulej osobe by sa mal vymazať.
(4)
Rozhodnutie 2014/145/SZBP by sa malo zodpovedajúcim spôsobom zmeniť,
PRIJALA TOTO ROZHODNUTIE:
Článok 1
Rozhodnutie 2014/145/SZBP sa mení takto:
1.
V článku 6 sa druhý odsek nahrádza takto:
„Toto rozhodnutie sa uplatňuje do 15. septembra 2015.“
2.
Príloha sa mení tak, ako je uvedené v prílohe k tomuto rozhodnutiu.
Článok 2
Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
V Bruseli 13. marca 2015

Labels: 18
11
5